Diari Oficial de la Generalitat Valenciana


Sumari del DOGV 6083, del 20-08-2009 (2009/8919)

RESOLUCIÓ de 23 de juliol de 2009, de la Direcció General d'Ordenació i Centres Docents, per la qual es modifica la Resolució de 8 de juny de 2009, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat d'Educació Secundària Obligatòria escolaritzat en centres públics o privats concertats a la Comunitat Valenciana per al curs 2009-2010. Fase A.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6083

Data del DOGV
:   20-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8919


Data del document
:   23-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * llibre escolar

RESOLUCIÓ de 23 de juliol de 2009, de la Direcció General d'Ordenació i Centres Docents, per la qual es modifica la Resolució de 8 de juny de 2009, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat d'Educació Secundària Obligatòria escolaritzat en centres públics o privats concertats a la Comunitat Valenciana per al curs 2009-2010. Fase A. [2009/8919]  
De la documentació aportada pels centres docents, així com pels interessats, es desprén que en els annexos de la Resolució de 8 de juny de 2009, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en un centre públic o en un centre privat concertat, per al curs 2009-2010, Fase A (DOCV núm 6035 de 15 de juny), hi ha hagut errors materials o de tramitació, però sobretot s'han produït canvis de situació dels alumnes que fan necessària la modificació. Tal és el cas dels alumnes de 6t curs d'Educació Primària que repetiran curs, els quals, per aplicació de la Llei Orgànica 2/2006, de 3 de maig, d'Educació han de canviar els llibres de text i, per tant, els correspon ser beneficiaris del bonollibre, raó per la qual han d'aparéixer com a exclosos de l'ajuda de llibres. Així mateix, s'exclouen alumnes beneficiaris per renúncia d'estos a l'ajuda o perquè el centre ens ha comunicat que el pròxim curs no hi estaran escolaritzats.  
Per les raons exposades, és necessari publicar una nova resolució que modifique l'anterior Resolució de 8 de juny de 2009, de la Direcció General d'Ordenació i Centres Docents.  
Fent ús de les atribucions que m'atorga la disposició final primera de l'Orde de 9 de desembre de 2008, de la Conselleria d'Educació, per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria en centres públics o privats concertats, per al curs 2009-2010 (DOCV núm. 5915, de 17 de desembre), resolc:  
Primer  
Afegir a l'annex I de la Resolució de 8 de juny de 2009, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en un centre públic o privat concertat, per al curs 2009-2010, Fase A, com a beneficiari de l'ajuda per a l'adquisició de llibres de text, l'alumnat que apareix en l'annex I d'esta resolució.  
Segon   
Excloure de l'annex I de la Resolució de 8 de juny de 2009, de la Direcció General d'Ordenació i Centres Docents esmentada, com a beneficiari de les ajudes per a l'adquisició de llibres de text l'alumnat que figura en l'annex II d'esta resolució, pels motius que s'especifiquen per a cada alumne en el mateix annex II.  
Tercer  
Com a conseqüència de les modificacions introduïdes en els annexos I i II de la Resolució de 8 de juny de la Direcció General d'Ordenació i Centres Docents, el nombre d'alumnes beneficiaris d'estes ajudes en la fase A, d'Educació Secundària Obligatòria, és de 91.903, per un import total d'36.598.923,00 euros, amb càrrec a la línia de subvenció T0067000, de la Llei 17/2008, de 29 de desembre de Pressupostos de la Generalitat per a l'exercici de 2009.  
Quart  
Esta resolució es publicarà en el Diari Oficial de la Comunitat Valenciana i la resolució i els annexos, als taulers d'anuncis dels centres, en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.es/ocd/areacd/val/abc/ajudesllibres.asp.  
Quint  
Esta resolució produirà els efectes oportuns a partir de l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda pels interessats, potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Educació en el termini d'un mes a comptar de l'endemà que es publique en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV, o a partir de l'endemà que es notifique la resolució expressa del recurs de reposició o que este es considere presumptament desestimat.  
València, 23 de juliol de 2009.- El director General d'Ordenació i Centres Docents: Francisco Baila Herrera.